16. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΕΜΠΟΡΙΚΗΣ ΝΑ ΥΤΙΛΙΑΣ Αριθ.80228/348/81 της 27 Φεβρ./24  Μαρτ. 1981 (ΦΕΚ Β΄ 172) Περί οργανώσεως και λειτουργίας Κέντρων Επαγγελματικής Καταρτίσεως Εμπορικού Ναυτικού. Έχοντας υπόψη : α)Την κατεπείγουσα ανάγκη προσελκύσεως και επαγγελματικής καταρτίσεως νέων στελεχών εμπορικού ναυτικού για την κανονική επάνδρωση των Ελληνικών πλοίων η οποία επιβάλλεται για λόγους ασφαλείας ναυσιπλοΐας και συμμορφώσεως στους πρόσφατα θεσπισθέντες υποχρεωτικούς διεθνείς κανόνες, β)τις περιορισμένες δυνατότητες εκπαιδεύσεως νέων στελεχών Ε.Ν. στις Δημόσιες Σχολές Εμπορικού Ναυτικού και την αδυναμία καλύψεως των μεγάλων κενών τα οποία ανέκυψαν λόγω της αλματώδους αυξήσεως του ελληνικού εμπορικού στόλου, αποφασίζουμε : Την οργάνωση και λειτουργία Κέντρων Επαγγελματικής Καταρτίσεως Εμπορικού Ναυτικού, κλάδων Καταστρώματος, Μηχανής και Ασυρμάτου. Όροι και προϋποθέσεις χορηγήσεως αδείας 1.Η άδεια ιδρύσεως και λειτουργίας Κέντρων Επαγγελματικής Καταρτίσεως Ε.Ν. χορηγείται από το ΥΕΝ κατόπιν αιτήσεως του ιδιοκτήτου, φυσικού ή νομικού προσώπου και μετά από επιθεώρηση Επιτροπής, που ορίζεται με σχετική απόφαση του ΥΕΝ για τον έλεγχο της καταλληλότητας των κτιριακών εγκαταστάσεων, σύμφωνα με το Π.Δ. 813/77, και της πληρότητας του εργαστηριακού εξοπλισμού, σύμφωνα με το Π.Δ. 818/77 και σε συνδυασμό με τα αναλυτικά προγράμματα των ΚΕΚ. 2.Κάθε άδεια αφορά Κ.Ε.Κ. συγκεκριμένου κλάδου (Καταστρώματος, Μηχανής ή Ασυρμάτου). Προσόντα ιδιοκτητών 1.Η άδεια ιδρύσεως και λειτουργίας Κ.Ε.Κ./Ε.Ν. χορηγείται σε φυσικά ή νομικά πρόσωπα. 2.Δεν επιτρέπεται η χορήγηση αδείας ιδρύσεως και λειτουργίας Κ.Ε.Κ./Ε.Ν. σε φυσικό πρόσωπο το οποίο : α)Είναι σύζυγος ή συγγενής εξ αίματος ή αγχιστείας, πρώτου βαθμού με υπάλληλο των Κεντρικών Υπηρεσιών του ΥΠ.Ε.Π.Θ ή του Υ .Ε.Ν. β)Έχει κώλυμα διορισμού σε δημόσια θέση, εκτός από το όριο ηλικίας. γ)Έχει την ιδιότητα του δημοσίου ή δημοτικού ή κοινοτικού υπαλλήλου ή υπαλλήλου Ν.Π.Δ.Δ. ή επιχειρήσεων κοινής ωφελείας. 2.Δεν επιτρέπεται η χορήγηση αδείας ιδρύσεως και λειτουργίας Κ.Ε.Κ./Ε.Ν. σε Σωματείο, του οποίου το καταστατικό δεν προβλέπει, μεταξύ των σκοπών του, την ίδρυση σχολικών μονάδων για την εκπαίδευση μαθητών, οι οποίου προορίζονται να ακολουθήσουν το ναυτικό επάγγελμα. 4.Δεν επιτρέπεται η χορήγηση αδείας ιδρύσεως και λειτουργίας Κ.Ε.Κ/Ε.Ν. σε φυσικά ή νομικά πρόσωπα, στα οποία έχουν επιβληθεί και ισχύουν οι από το άρθρ. 3 του Π.Δ. 13/79 προβλεπόμενες ποινές προσωρινής ή οριστικής άρσεως αδείας ιδρύσεως και λειτουργίας ιδιωτικής σχολικής μονάδος οποιασδήποτε βαθμίδος ή προσωρινής ή οριστικής στερήσεως του δικαιώματος διδασκαλίας ή διευθύνσεως Δημοσίας ή Ιδιωτικής Σχολής ή Λυκείου. Προσόντα Διευθυντού και Εκπαιδευτικού προσωπικού 1.Κάθε Κ.Ε.Κ/Ε.Ν. διευθύνεται από Διευθυντή, ο οποίος πρέπει να συγκεντρώνει τα εξής προσόντα: α)Δίπλωμα Α΄ τάξεως Ε.Ν. αντιστοίχου ειδικότητας. β)Δεκαετή τουλάχιστον θαλάσσια υπηρεσία, από την οποία διετή υπό την ιδιότητα Πλοιάρχου, Μηχανικού ή Ραδιοτηλεγραφητού Α΄ τάξεως. 2.Ο Διευθυντής, όταν απουσιάζει ή κωλύεται, αναπληρώνεται από καθηγητή του Κ.Ε.Κ., που ορίζεται από τον ιδιοκτήτη, πριν από την έναρξη του σχολικού έτους, με έγγραφο, το οποίο κοινοποιείται στο Υ .Ε.Ν. 3.Για τα προσόντα, τον τρόπο προσλήψεως και λοιπά θέματα, που αφορούν το εκπαιδευτικό προσωπικό των Κ.Ε.Κ./Ε.Ν. έχουν εφαρμογή οι διατάξεις της υπ’ αριθ. 83563/13462/6.10.80 αποφάσεως ΥΠΕΠΘ και ΥΕΝ. Εποπτεία και έλεγχος Η εποπτεία και ο έλεγχος λειτουργίας των Κ.Ε.Κ./Ε.Ν. ασκείται από το ΥΕΝ με ανώτερους Αξιωματικούς του Λιμενικού Σώματος, που ορίζονται ως επόπτες για κάθε Κ.Ε.Κ./Ε.Ν. Πειθαρχικό Δίκαιο Για τους ιδιοκτήτες, τους διευθυντές και το εκπαιδευτικό προσωπικό των Κ.Ε.Κ./Ε.Ν. έχουν εφαρμογή οι διατάξεις του Π.Δ. 943/80. Έντυπα και βιβλία που τηρούν τα Κ.Ε.Κ./Ε.Ν. Κάθε Κ.Ε.Κ. θα τηρεί τα βιβλία και έντυπα που θα καθορισθούν με απόφαση του Υ .Ε.Ν. Προγράμματα εκπαιδεύσεως-εκπαιδευτικά  κείμενα 1.Τα ωρολόγια και αναλυτικά προγράμματα των ΚΕΚ/Ε.Ν. καθορίζονται με απόφαση του ΥΕΝ και περιλαμβάνουν μόνο μαθήματα εξειδικεύσεως, αποκλειομένων των γενικών μαθημάτων. 2.Τα εκπαιδευτικά κείμενα καθορίζονται επίσης με απόφαση του ΥΕΝ. (Μετά τη σελ. 584,09) Σελ. 584,11 Τεύχος 774-Σελ. 95 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.16 162 Εγγραφή μαθητών Για την εγγραφή στα Κ.Ε.Κ./Ε.Ν. απαιτούνται οι εξής προϋποθέσεις : α)Απολυτήριο γυμνασίου παλαιού τύπου ή λυκείου οποιασδήποτε κατευθύνσεως. β)Ηλικία από 18 έως 26 ετών γ)Υγειονομική καταλληλότητα για την κάθε ειδικότητα Κ.Ε.Κ./Ε.Ν. Δικαιολογητικά εγγραφής Για την εγγραφή σε Κ.Ε.Κ./Ε.Ν. πρέπει ο υποψήφιος να καταθέσει σε αυτό τα εξής δικαιολογητικά: α)Αίτηση β)Τίτλο σπουδών γ)Πιστοποιητικό γεννήσεως, από το οποίο να προκύπτει ότι ο μαθητής έχει ηλικία 18 έως 26 ετών. Για τον καθορισμό της ηλικίας των 18 ετών λογίζεται ως ημερομηνία γεννήσεως η 1η Ιανουαρίου, του έτους γεννήσεως του υποψηφίου, ενώ για τον καθορισμό της ηλικίας των 26 ετών η 31η Δεκεμβρίου. δ)Πιστοποιητικό ΥΕΑΝΕΘ, στο οποίο να μνημονεύεται για ποιά ειδικότητα κρίνεται κατάλληλος ο ενδιαφερόμενος. Κατανομή μαθητών Ο αριθμός των μαθητών κάθε Κ.Ε.Κ./Ε.Ν. κατανέμεται σε Τμήματα, καθένα από τα οποία δεν δύναται να έχει περισσοτέρους από 40 μαθητές. Διάρκεια φοιτήσεως-σχολικό έτος 1.Η διάρκεια καταρτίσεως στα Κ.Ε.Κ./Ε.Ν. Πλοιάρχων, Μηχανικών και Ραδιοτηλεγραφητών είναι δέκα μήνες, που αρχίζει από την 1 Οκτωβρίου και λήγει την 20 Ιουλίου. Εάν η διδασκαλία των μαθημάτων καθυστερήσει ή διακοπεί για οποιοδήποτε λόγο κατά την διάρκεια του σχολικού έτους, το Υ.Ε.Ν. παρατείνει την διδασκαλία των μαθημάτων μέχρι συμπληρώσεως του δεκαμήνου. Διακοπές-αργίες 1.Διδασκαλία μαθημάτων δεν γίνεται κατά τις ακόλουθες χρονικές περιόδους. Σελ. 584,12 Τεύχος 774-Σελ. 96 α)Διακοπές Χριστουγέννων από 24 Δεκεμβρίου μέχρι και 7 Ιανουαρίου. β)Διακοπές Πάσχα από την Μ. Δευτέρα μέχρι και την Κυριακή του Θωμά. 2.Ημέρες αργίας ορίζονται οι εξής : α)Όλες οι Κυριακές και τα Σάββατα. β)Οι θρησκευτικές γιορτές των τριών Ιεραρχών, του Αγίου Νικολάου, του Αγίου Πνεύματος και του Πολιούχου της έδρας του Κ.Ε.Κ. γ)Οι λοιπές επίσημες εξαιρετέες ημέρες. 3.Μαθητές του Λατινικού Δόγματος επιτρέπεται να απουσιάζουν από τα μαθήματα κατά τις ακόλουθες εξαιρετέες για την Δυτική Εκκλησία ημέρες και εορτές. α)Την εορτή του μνηστήρος Ιωσήφ. β)Την εορτή της Αγίας Δωρεάς και γ)Την παραμονή μέχρι και την επομένη του Πάσχα των Καθολικών. Επίσης επιτρέπεται να απουσιάζουν από τα μαθήματα οι ετερόδοξοι ή αλλόθρησκοι μαθητές κατά τις πλέον επίσημες εορτές του δόγματος ή της θρησκείας τους. Διαγωγή και κυρώσεις μαθητών Έχουν ανάλογη εφαρμογή οι σχετικές διατάξεις του Π.Δ. 294/79. Φοίτηση-απουσίες 1.Με κριτήριο το σύνολο των απουσιών που πραγματοποιούνται κατά την διάρκεια των μαθημάτων, χαρακτηρίζεται η φοίτηση ως επαρκής ή ανεπαρκής. α)Επαρκής χαρακτηρίζεται η φοίτηση εφόσον το σύνολο των απουσιών του μαθητή δεν υπερβαίνει τις 75 ή τις 150, από τις οποίες τουλάχιστον 75 δικαιολογημένες. β)Ανεπαρκής χαρακτηρίζεται η φοίτηση, εφόσον οι απουσίες είναι περισσότερες από 75 και η φοίτηση δεν χαρακτηρίζεται κατά τα ανωτέρω ως επαρκής. 2.Οι απουσίες υπολογίζονται ανά μία για κάθε ώρα διδασκαλίας, που πραγματοποιείται. 19.Η.β.16 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 163 3.Δεν καταχωρίζονται απουσίες στους μαθητές οι οποίοι : α)Παρουσιάζονται στο Συμβούλιο Επιλογής Οπλιτών, εφόσον αυτό αποδεικνύεται εγγράφως. β)Ανήκουν στο Καθολικό Δόγμα ή το Εβραϊκό ή Μουσουλμανικό Θρήσκευμα, κατά τις ημέρες των αντιστοίχων εορτών, οι οποίες μνημονεύονται στις Διακοπές και Αργίες. 4.Δικαιολογημένες θεωρούνται οι απουσίες οι οποίες οφείλονται σε ασθένεια του μαθητή, εφόσον αμέσως μετά την επάνοδό του προσκομίσει στο Κ.Ε.Κ./Ε.Ν. σχετική βεβαίωση νοσηλευτικού ιδρύματος ή σχολιατρικής Υπηρεσίας ή θεράποντος ιατρού. Οι βεβαιώσεις αυτές δεν δεσμεύουν τον Σύλλογο των Διδασκόντων, όταν αυτός έχει δική του αντίληψη για την ασθένεια ή μη του μαθητή. Οι δικαιολογημένες απουσίες αθροίζονται και στο τέλος του σχολικού έτους υπολογίζονται για τον χαρακτηρισμό της κατά τα ανωτέρω φοιτήσεως του μαθητή. Προφορική βαθμολογία Η προφορική βαθμολογία των μαθητών δίνεται από τους διδάσκοντες καθηγητές την 31 Ιανουαρίου και την 20 Ιουλίου, κατόπιν αξιολογήσεως της στο Κ.Ε.Κ./Ε.Ν. αποδόσεως κάθε μαθητή, με βαθμολογική κλίμακα από 0-10. Μαθητής που δεν συγκεντρώνει προφορική βαθμολογία 05 σε περισσότερα από δύο μαθήματα ή μέσο όρο 05 σε όλα τα διδασκόμενα μαθήματα, δεν έχει δικαίωμα συμμετοχής στις γραπτές εξετάσεις του Ιουνίου, αλλά παραπέμπεται στην επομένη εξεταστική περίοδο Σεπτεμβρίου. Συμμετοχή σε γραπτές εξετάσεις ενώπιον Επιτροπής 1.Μετά την λήξη των μαθημάτων συμμετέχουν στην εξεταστική περίοδο Ιουνίου μόνο οι μαθητές, των οποίων η φοίτηση χαρακτηρίστηκε επαρκής και οι οποίοι έχουν λάβει την στην προηγούμενη παράγραφο προφορική βαθμολογία. 2.Μαθητές, των οποίων η φοίτηση χαρακτηρίστηκε ανεπαρκής δεν έχουν δικαίωμα συμμετοχής σε εξετάσεις. Δύνανται, αν επιθυμούν, να επαναφοιτήσουν στο Κ.Ε.Κ./Ε.Ν. 3.Μαθητές οι οποίοι κατά τις εξετάσεις μιας εξεταστικής περιόδου δεν προσήλθαν ή δεν έλαβαν τα 5/10 της βαθμολογίας σε ένα ή περισσότερα μαθήματα, επανεξετάζονται σ’ αυτά, τις επόμενες εξεταστικές περιόδους. Διεξαγωγή γραπτών εξετάσεων 1.Οι εξετάσεις αποφοιτήσεως διενεργούνται τους μήνες Ιούλιο (21-31), Σεπτέμβριο (1-10) και Φεβρουάριο κάθε έτους (1-10) από κοινού για τα Κ.Ε.Κ./Ε.Ν. της ίδιας ειδικότητας, που λειτουργούν στην ίδια περιοχή. 2.Με απόφαση του Υ .Ε.Ν. καθορίζεται ο τόπος και το πρόγραμμα εξετάσεων, καθώς και η αρμόδια για την διενέργεια των εξετάσεων Επιτροπή, η οποία αποτελείται από : α)Ένα Ανώτερο Αξ/κό Λ.Σ. ως Πρόεδρο. β)Δύο καθηγητές της Δημόσιας Ναυτικής Εκπαιδεύσεως ή Αξιωματικούς Λ.Σ. αντιστοίχου ή συναφούς ειδικότητας για κάθε εξεταζόμενο μάθημα, ως Ειδικούς Εξεταστές. γ)Ένα Κατώτερο Αξ/κό Λ.Σ. ως Γραμματέα. Υπουργικός Επίτροπος ορίζεται Αξ/κός Λ.Σ. αρχαιότερος από τον Πρόεδρο. 3.Τα γραπτά βαθμολογούνται από τους Ειδικούς Εξεταστές σε κλίματα βαθμολογίας από 0 έως 10, σε ακέραιες μονάδες. Ο μέσος όρος της βαθμολογίας των Ειδικών Εξεταστών αποτελεί τον τελικό βαθμό για κάθε μάθημα. Κλασματική βαθμολογία μετατρέπεται πάντοτε στην αμέσως μεγαλύτερη ακέραιη. Αν μεταξύ των βαθμολογιών των δύο Ειδικών Εξεταστών υπάρχει διαφορά μεγαλύτερη από 4 μονάδες, το γραπτό τίθεται υπό την κρίση της Επιτροπής, η οποία και αποφαίνεται περί της τελικής βαθμολογίας. Ένσταση για αναβαθμολόγηση γραπτού δεν επιτρέπεται. 4.Εξεταστέα είναι όλη η ύλη που θα περιλαμβάνεται στα αναλυτικά προγράμματα ως διδακτέα. 5.Στα αναλυτικά προγράμματα θα καθορίζεται ο αριθμός και η σύνθεση των θεμάτων, τα οποία θα τίθενται στους μαθητές. 6.Η Διεύθυνση Εκπαιδεύσεως του Υ .Ε.Ν. θα παραδίνει λόγο πριν από τις εξετάσεις στον Πρόεδρο της Επιτροπής σφραγισμένους φακέλλους, που θα περιέχουν τουλάχιστον πενταπλάσιο αριθμό θεμάτων, από όσο προβλέπει το αναλυτικό πρόγραμμα. 7.Παρουσία των μαθητών θα κληρώνεται ο κατά μάθημα απαιτούμενος αριθμός θεμάτων οπότε θα αποσφραγίζονται οι ταυτάριθμοι φάκελλοι. Αποδεικτικά σπουδών Τα Κ.Ε.Κ./Ε.Ν. χορηγούν στους αποφοίτους βεβαιώσεις, ο τύπος των οποίων θα ορισθεί από το Υ .Ε.Ν. Οι βεβαιώσεις αυτές παρέχουν τη δυνατότητα μόνο για επαγγελματική εξέλιξη, που θα καθοριστεί από το Υ .Ε.Ν. για τις αντίστοιχες ειδικότητες Εμπορικού Ναυτικού και όχι για άλλου είδους επαγγελματική ή εκπαιδευτική εξέλιξη. Μεταβατική Διάταξη Για το τρέχον έτος επιτρέπεται να ορισθεί η έναρξη λειτουργίας των Κ.Ε.Κ./Ε.Ν. από 16.3.81 μέχρι 16.3.1982 με δύο μηνών θερινές διακοπές από 15.7 μέχρι 15.9.1981. (Αντί για τη σελ. 584,13) Σελ. 584,13(α) Τεύχος ΣΤ 42-Σελ. 107 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.16 164 